יהודה וגמן

יהודה וגמן (נולד ב-2 ביולי 1947) הוא קצין בדרגת אלוף-משנה במילואים בצה"ל, אשר פיקד על חטיבה ושימש כסגן מפקד אוגדה.

קורות חייו 
וגמן נולד וגדל בקיבוץ שדות ים. התגייס לצה"ל בשנת 1965 ושובץ בחיל השריון בחטיבה 7. עבר הכשרה כלוחם וקורס מפקדי טנקים, השלים קורס קציני שריון ושימש כמפקד מחלקת טנקים. לחם במלחמת ששת הימים ובמלחמת ההתשה. חזר לקיבוץ שם גידל כותנה ואספסת והיה מחנך ומרכז משק. 

במלחמת יום הכיפורים היה סמג"ד 266 בחטיבה 179, ולחם ברמת הגולן תחת חטיבה 679. בהמשך המלחמה מונה למפקד גדוד בחטיבה ושירת כסמח"ט במילואים. בשנת 1990 חזר לשירות קבע כמפקד חטיבת שריון, עוצבת חץ ומדריך בקורס מפקדי פלוגות ומפקדי גדודים. בהמשך היה מדריך צוות בפו"ם וסגן מפקד אוגדה. 

לאחר שחרורו בשנת 2001 עבד בפו"ם כאזרח מדריך עד שנת 2006. היה חבר בצוות ההקמה של המכללה לפיקוד טקטי (מלט"ק) בפו"ם, עמד בראש צוות כתיבת תורת הלחימה של זרוע היבשה אחרי מלחמת לבנון השנייה. חוקר מלחמת יום הכיפורים ומפרסם מחקרים ומאמרי דעה בכתבי עת, ב"מקור ראשון", אתר "מידה", ynet ו-nrg. מלמד במכינה "תבור" בנצרת עילית מאז הקמתה בשנת 2010. חבר בעמותת המרכז למלחמת יום הכיפורים.

מתגורר באור עקיבא. נשוי ואב לארבעה ילדים. בעל תואר ראשון בחינוך מטעם האוניברסיטה העברית. חבר תנועת הביטחוניסטים.

קישורים חיצוניים  
 אל"ם (מיל) יהודה וגמן, קורות חייו באתר "סמינר אבות מייסדים".
 .

מפרי עטו
 .
 
 .
 "אנטי מלחמה" — האומנם איבד צה"ל את יכולתו להכריע ?, עדכן אסטרטגי של המכון למחקרי ביטחון לאומי כרך 9 גיליון 4 מרץ 2007, עמודים 60–62
 ליקויים בראיית צה"ל את עצמו כאחראי לביטחון האזרחים, עדכן אסטרטגי של המכון למחקרי ביטחון לאומי כרך 10, גיליון 2 אוגוסט 2007, עמודים 22–28 
 
 המאבק על תודעת כוחותינו, עדכן אסטרטגי של המכון למחקרי ביטחון לאומי כרך 10, גיליון 4 פברואר 2008, עמודים 17–23.
 
 כאוס בנפח - הקרב של חטיבה 679 ביממה הראשונה במלחמת יום הכיפורים, עריכה: אל"ם במיל' הרב אליעזר שנוולד, 2018
 לחימת השריון בקרב ואדי מבעוק - 14 באוקטובר 1973, שריון 54, פברואר 2019
 
 יהודה וגמן עם אריק זטורסקי, השריון בקרב ואדי מבעוק - 14 אוקטובר 1973 - מלחמת יום הכיפורים, אוגוסט 2020, באתר המרכז למלחמת יום הכיפורים
 "על חוט השערה" - לסוגיית הכישלון הסורי במלחמת יום הכיפורים, 6 -7 אוקטובר 1973, מרץ 2022, באתר המרכז למלחמת יום הכיפורים

הערות שוליים 

מפקדי חטיבות חיל השריון של צה"ל
בוגרי האוניברסיטה העברית בירושלים
אלופי-משנה בצה"ל
חברי הביטחוניסטים
שדות ים: אישים
אור עקיבא: אישים
אנשי היישוב ילידי הארץ
ישראלים שנולדו ב-1947